भाजपा के पूर्व राष्ट्रीय अध्यक्ष ने डा0 श्यामाप्रसाद मुखर्जी को याद करते हुए कहा कि हम ऐसी पार्टी के कार्यकर्ता हैं जिसके संस्थापक ने भारत में एकता व अखण्डता के लिए अपना बलिदान दिया था। स्वतंत्र भारत में काश्मीर में जाने के लिए लागू परमिट व्यवस्था का सर्वप्रथम विरोध करने वाले डा0 मुखर्जी ही थे। आज आजादी के 63 वर्ष बीत जाने के बावजूद जम्मू काश्मीर यक्ष प्रश्न बना हुआ है ? उन्होंने काश्मीर समस्या के लिए कांगे्रस को जिम्मेदार ठहराते हुए कहा कि देश में सबसे लम्बे समय तक सत्तारूढ़ रहने वाली कांगे्रस सरकारों के ढुलमुल रवैये व कमजोर इच्छा शक्ति ने काश्मीर समस्या को और जटिल बनाया है। उन्होंने कहा है कि काश्मीर भारत का अभिन्न अंग है और उस पर कब्जे की किसी भी कोशिश को बर्दाश्त नहीं किया जाएगा।